Man skiet vriende en homself | Die Vryburger
Wessel Hannekom van Hoedspruit, wat saam met twee vriende 'n huis gehuur het, is dood in sy kamer aangetref nadat hy sy twee vriende geskiet het met 'n haelgeweer.
Die drie vriende het glo die huis saam gehuur.
Dit is nie bekend waarom Wessel sy twee vriende, Jaco Matthee en Barend Botes geskiet het voor hy homself ook geskiet het nie.
Jaco is egter inderhaas na die hospitaal in Nelspruit geneem en verkeer in 'n ernstige maar stabiele toestand.
Die drie was blykbaar by 'n partytjie waar hulle iemand anders aangerand het. Die slagoffer moes later inderhaas na die hospitaal in Phalaborwa geneem word vir behandeling.
Die polisie ondersoek 'n klag van moord, poging tot moord, aanranding asook die onwettige besit van 'n vuurwapen terwyl dit aan 'n familielid van Wessel Hanekom behoort.
One thought on "Man skiet vriende en homself"
Chris Hanekom March 30, 2014 at 12:57 pm
Dis betreuenswaardig dat 'n artikel soos hierdie kan gepubliseer word met soveel foute en onwaarhede asook stellings wat nie tot dusver bewys is nie.
Hiermee 'n paar korreksies –
1. Wessel se van was Hanekom – verkeerde spelling
2.Wessel het by sy ouers gewoon
3.Jaco Matthee het 'n ander persoon by 'n partytjie aangerand – net hy was betrokke
4.Daar is tot dusver geen bewys dat Wessel geskiet het nie – Jaco, het nog nie 'n verklaring afgele nie.